stanford-oval/wikipedia huggingface dataset:
Harald Herlin
Vesijohtoalan asiantuntijana ja yritysjohtajana

Herlin oli Helsingin kaupungin rakennuskonttorin ja vesijohtolaitoksen apulaisinsinöörinä 1898–1904 ja perustamansa Vesijohtoliike Oy:n toimitusjohtajana 1904–1920. Hän toimi Helsingin Laivatelakka Oy:n johtajana 1912–1928 ja Suomen Sähkö Oy Gottfrid Strömbergin johtajana 1924–1929. Strömbergin palveluksessa ollessaan Herlin laati tappiolliselle yritykselle tervehdyttämisohjelman jonka avulla yhtiö saatiin neljässä vuodessa kannattavaksi.
Herlin hankkii Kone Oy:n

Vuonna 1924 Herlin osti Strömbergin omistaman hissejä valmistaneen Kone Oy:n. Kone Oy:n edeltäjä Koneliike Tarmo oli perustettu 1905 ja se oli harjoittanut käytettyjen koneiden ostoa, myyntiä ja korjausta. Strömberg osti vuonna 1910 liikkeen ja muodosti siitä Kone Oy -nimisen tytäryhtiön.Ensimmäisen maailmansodan aikana yhtiö valmisti sotatarvikkeita Venäjän armeijalle mutta se kärsi pahoja taloudellisia tappioita Venäjän vallankumouksen jälkeen kun tarviketoimitukset jäivät maksamatta. Sodan jälkeen Kone Oy aloitti pienimuotoisen hissien lisenssivalmistuksen.
Harald Herlin toimi Kone Oy:n johtokunnan puheenjohtajana 1924–1941. Vuodesta 1932 yhtiön toimitusjohtajana oli hänen poikansa Heikki H. Herlin. Kone Oy osti 1926 Sörnäisten rantatien varrella sijainneen Kokos Oy:n entisen saippuatehtaan ja aloitti sen tiloissa hissien valmistuksen. Tehtaan valmistusohjelmaan tulivat 1930-luvulla hissien ohella myös nosturit ja kuljetuslaitteet. Kone Oy valmisti itse myös hisseissä käytetyt sähkömoottorit. 1930-luvun lopulla Kone Oy valmisti noin 250 hissiä vuodessa ja työntekijöitä oli 300–400 välillä. Yhtiö aloitti 1930-luvulla myös tuotteidensa viennin ulkomaille mikä siihen aikaan oli harvinaista suomalaisessa metalliteollisuudessa. Kone Oy:n hissitehdas toimi Sörnäisten rantatiellä aina vuoteen 1967 jolloin hissien valmistus siirtyi Hyvinkäälle.
Harald Herlin oli Suomen metalliteollisuusyhdistyksen varapuheenjohtajana 1921–1930. Hän oli Suomen Teollisuusliiton johtokunnan jäsen ja kuului ajoittain jäsenenä valtion tullikomiteaan.
Muuta

Harald Herlin hankki 1912 Thorsvikin kartanon Kirkkonummelta tilanomistaja Feodor Teriehoffin konkurssipesän huutokaupasta ja hän omisti kartanon kuolemaansa saakka.
Harald Herlin oli naimisissa vuodesta 1900 kansakoulunopettaja Minna Westerlundin kanssa. Heidän poikansa Heikki H. Herlin jatkoi Kone Oy:n johdossa isänsä jälkeen.
Aalto-yliopiston pääkirjasto nimettiin marraskuussa 2016 Harald Herlinin kunniaksi Harald Herlin -oppimiskeskukseksi
Hans Engnestangen

| Mitalit | Mitalit | Mitalit |  |
| --- | --- | --- | --- |
|  Hans Engnestangen |  Hans Engnestangen |  Hans Engnestangen |  |
Maa:   Norja
Miesten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Trondheim 1933 | yhteispisteet |  |
|  Pronssia | Oslo 1935 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Hopeaa | Davos 1937 | yhteispisteet |  |
Hans Engnestangen (28. maaliskuuta 1908 Brandbu – 9. toukokuuta 2003 Jevnaker) oli norjalainen pikaluistelija, jonka parhaat vuodet ajoittuivat 1930-luvulle päämatkoinaan 500 ja 1 500 metriä.
Uransa alkuvaiheessa 1920-luvulla Engnestangen edusti työläisurheiluliikettä ja osallistui Oslossa talvella 1928 järjestettyihin työläisurheilun talvikisoihin voittaen niin 500 kuin 1 500 metriä.
Parhaat kilpailuvuotensa Engnestangen edusti Hamar IL:ää ja muodosti aikansa kahden muun norjalaisen kansainvälisen tähden Ivar Ballangrudin ja Michael Staksrudin kanssa n.s. Hadeland-trion.  Engnestangen heistä menestyi 500 ja 1 500 metrillä pitkien matkojen ollessa heikompia. Hän saavutti MM-kultaa yhteispisteissä kerran eli 1933 ja pronssia 1935. EM-kisoissa tuli kerran mitali eli vuonna 1937 hopeaa. Matkakohtaisia EM- ja MM-kisavoittoja 500 ja 1 500 metrillä tuli kaikkiaan kahdeksan. Usein hän vetäytyi viimeisenä luisteltavalta 10 000 metriltä, vaikka oli yhteispisteissä kolmen matkan jälkeen hyvissä asemissa.
Olympialaisiin Engnestangen osallistui kaksi kertaa. Vuoden 1932 Lake Placidin kisoissa hän ei päässyt yhteislähdöillä luistelluissa kisoissa loppukilpailuun millään matkalla. Seuraavissa Garmisch-Partenkirchenin kisoissa 1936 hänellä oli epäonnea 500 metrillä, jossa hän kaatui. 1 500 metrillä hän sijoittui sitten kahdeksanneksi.
Sodan aikana Hans Engnestangen oli yksi niitä harvoja luistelijoita, joka ei boikotoinut saksalaisten kanssa järjestettyjä kilpailuja, kuten vuoden 1942 Klagenfurtissa järjestettyä luistelumaaottelua Saksa–Norja. Hän toimi miehitysaikaisessa kunnallishallinnossa, jonka vuoksi hän sai sodan jälkeen kaksi vuotta vankeutta yhteistoiminnasta miehittäjävallan kanssa.
Urallaan Engnestangen teki neljä maailmanennätystä; kaikki luisteltu Davosissa. Hän saavutti 500 metrillä aikansa ME:n 42,5 tammikuussa 1933, 42,3 tammikuussa 1937 ja 41,8 helmikuussa 1938 sekä 1 500 metrillä 2.13,8 tammikuussa 1939. Kyseiset 500 ja 1 500 metrin ennätykset säilyivät aina 1950-luvulle asti. 1 500 metrin ennätys säilyi 13 vuotta ja 500 metrin ennätys 14 vuotta vuoteen 1952, jolloin venäläisluistelijat rikkoivat ne Alma-Atan Medeon jäällä.  Vuoden 1938 saavutuksista Hans Engnestangen sai norjalaisen Morgonbladetin Vuoden urheiluteko -palkinnon.
Henkilökohtaiset parhaat tulokset

500 metriä 41,8 (1938)
1 000 metriä 1.31,5 (1943)
1 500 metriä 2.13,8 (1939)
3 000 metriä 4.57,5 (1937)
5 000 metriä 8.31,3 (1934)
10 000 metriä 18.06,9 (1933)
Hatanga

| Hatanga Ха́танга |
| --- | --- |
 Krasnojarskin aluepiirin sijainti Venäjällä, alla taajaman sijainti aluepiirissä
 Hatanga
 Koordinaatit: 71.9805°N, 102.4757°E 
Valtio:  Venäjä
Liittovaltiosubjekti:  Krasnojarskin aluepiiri
Piiri:  Taimyrin piiri
Pinta-ala:  
 – Kokonaispinta-ala:  336 400 km²
Väkiluku (2017)  ():  5 148
 – Väestötiheys:  0,02 as./km²
Postinumero:  647460
 
 taimyr24.ru/MO/Hatanga/ 
Infobox OKVirheellinen NIMI-arvo: 
Hatanga (ven. Ха́танга) on taajama ja maalaiskunta Krasnojarskin aluepiirin Taimyrin piirissä Venäjällä. Taajama sijaitsee Hatangajoen varrella 833 kilometriä Dudinkasta koilliseen. Kunta, jonka pinta-ala on 336 400 neliökilometriä (koko Suomen suuruusluokkaa!), käsittää piirin koko itäosan. Vuonna 2017 asukkaita oli yhteensä 5 148.
Puolikas hallintorakennusta ja postitoimisto Hatangassa
Keskustaajaman lisäksi kuntaan kuuluu 9 asutusta: Heta, Kajak, Katyryk, Kresty, Novaja, Novorybnaja, Popigai, Syndassko ja Ždaniha. Asukkaista enemmistö (3 908 / 5 148:sta vuonna 2017) on alueen alkuperäisväestöä: dolgaaneja, nganasaneja, nenetsejä, evenkejä ja evenejä. Heidän lisäkseen kunnassa asuu muun muassa venäläisiä, ukrainalaisia ja valkovenäläisiä.
Venäläiset eränkävijät ja kauppiaat saapuivat seudulle 1600-luvun alussa. Paikalliset nomadikansat harjoittivat metsästystä ja kalastusta. Vuosina 1625–1626 Taimyrin itäosaan perustettiin jasakkiveron kerääjien tukikohta, josta Hatangan taajama on saanut alkunsa. 1890-luvun alussa siellä oli kirkko ja kuusi savupirttiä. Vuonna 1927 perustettiin Hatangan piiri, joka aluksi kuului Jakutiaan, mutta liitettiin vuonna 1930 Taimyrin kansalliseen piirikuntaan. 1930-luvulla alettiin hyödyntää Laptevinmeren rannalla sijaitsevaa Nordvikin öljyesiintymää, joka 1950-luvulla todettiin kannattamattomaksi ja hylättiin.
Nykyään seudun ainoa teollisuusyritys on Kajakin taajaman lähellä sijaitseva Kotuin kivihiilikaivos. Vuonna 1954 perustettu pienehkö Hatangan satama käsittelee noin 75 000 tonnia rahtia vuodessa. Jokiliikenne alkaa  kesäkuun puolivälissä ja päättyy syys-lokakuun taitteessa. Meriliikenne on mahdollista elokuun alusta jäiden lähdettyä. Alkuperäisväestö harjoittaa poronhoitoa, kalastusta ja turkiseläinten kasvatusta.
Seudun nähtävyyksiä ovat Taimyrin ja Putoranan luonnonsuojelualueet, Hatangan kotiseutumuseo, dolgaanirunoilija Ogdo Aksjonovalle omistettu museo ja kaksi mammuttimuseota.
Hatangan lentoasema (ICAO: UUHH) on eräs Venäjän arktisen alueen lentoasemia. Sinne liikennöidään Norilskin lentoasemalta (Alykelin lentoasema) ja Krasnojarskin lentoasemalta (Jemeljanovon kansainvälinen lentoasema).
Aiheesta muualla

Kuvia tai muita tiedostoja aiheesta Hatanga Wikimedia Commonsissa
Hatangan virallinen sivusto (venäjäksi)
Hannu Paulapuro

Hannu Viljami Paulapuro (7. tammikuuta 1947 Rauma – 8. kesäkuuta 2019 Vantaa) oli suomalainen diplomi-insinööri ja tekniikantutkija. Hän oli Teknillisen korkeakoulun paperitekniikan professori vuodesta 1990. Hänen tutkimuskohteensa oli paperi- ja prosessitekniikka. Hänet hyväksyttiin paperiteollisuuden yhdysvaltalaiseen kunniagalleriaan kuudentena suomalaisena.
Aiheesta muualla

Hannu Paulapuron muistokirjoitus Helsingin Sanomissa
GT Interactive

| GT Interactive |
| --- | --- |

Perustettu:  1993
Kotipaikka:  Yhdysvallat
Toimiala:  videopeliteollisuus
Omistaja:  Infogrames Entertainment SA
Infobox OKVirheellinen NIMI-arvo: 
GT Interactive oli vuonna 1993 perustettu yhdysvaltalainen videopelejä kehittänyt ja julkaissut yritys. Ranskalainen yritys Infogrames Entertainment SA hankki sen vuonna 1999. GT Interactiven uudeksi nimeksi tuli Infogrames, Inc., ja siitä tuli IESA:n uusi Yhdysvaltojen jaosto. Vuonna 2001 IESA hankki Atari-brändin käyttöoikeudet Hasbro Interactivelta, ja Infogrames ryhtyi julkaisemaan pelejä Atari-nimellä. Infogrames, Inc. nimettiin vuonna 2003 Atari, Inc.:ksi.
Yhtiö osti lapsille suunnattuja oppimispelejä kehittäneen Humongous Entertainment -yhtiön vuonna 1996.
Yrityksen julkaisemat pelit > Dreamcast

Unreal Tournament
Yrityksen julkaisemat pelit > Game Boy

Beavis and Butt-Head
Oddworld Adventures
Yrityksen julkaisemat pelit > Game Boy Color

Duke Nukem
Oddworld Adventures 2
Yrityksen julkaisemat pelit > Macintosh

9: The Last Resort
Bedlam
Blood
Doom II
HeXen
Ice and Fire
Lode Runner: The Legend Returns
Lode Runner 2
Rocky Mountain Trophy Hunter
ZPC
Yrityksen julkaisemat pelit > Nintendo 64

40 Winks
7th Legion
DethKarz
Duke Nukem 64
Duke Nukem: Zero Hour
HeXen
Mike Piazza's StrikeZone
Yrityksen julkaisemat pelit > PC

1602 A.D.
9: The Last Resort
AHX-1
Amok
Animorphs
Area 51
Beavis and Butt-Head DO U
Beavis and Butt-Head: Bunghole in One
Bedlam
Blood
Blood: Plasma Pak
Blood 2: Nightmare Levels Expansion
Blood II: The Chosen
Bug Riders
Carnivores
Chasm: The Rift
Clans
Dark Vengeance
Deep Sea Trophy Fishing
Deer Hunter 2
Disciples: Sacred Lands
Discworld Noir
Doom II
Driver
Duke Nuclear Winter
Duke Nukem 3D: Kill-A-Ton Collection
Duke Nukem 3D: Plutonium Pak
Duke Nukem: Planet of the Babes
Hordes
Ice and Fire
Imperium Galactica
Imperium Galactica II: Alliances
Jeff Wayne’s The War of the Worlds
Locus
Lode Runner 2
Mage Slayer
Man of War II: Chains of Command
Master Levels for Doom II
Nam
Oddworld: Abe's Exoddus
Oddworld: Abe's Oddysee
Powerslide
Pro Bass Fishing
Ravage DCX
Rebel Moon Revolution
Rebel Moon Rising
Robotron X
Rocky Mountain Trophy Hunter
Rocky Mountain Trophy Hunter 2
S.P.Q.R.: The Empire's Darkest Hour
Sensible Soccer '98
Shadow Warrior
Snowmobile Championship 2000
Snowmobile Racing
Star Command Revolution
SuperKarts
Swamp Buggy Racing
Tiger Shark
Total Annihilation
Total Annihilation: Battle Tactics
Total Annihilation: The Core Contingency
Totally Unreal
Trans Am Racing
Trophy Hunter
Unreal
Unreal Mission Pack: Return to Na Pali
Unreal Tournament
WWII GI
Wheel of Time
World War II: GI
XS
Z Expansion
ZPC
Yrityksen julkaisemat pelit > PlayStation

40 Winks
Beavis and Butt-Head: Get Big in Hollywood
Bedlam
Bug Riders
Courier Crisis
Critical Depth
Dead Ball Zone
Discworld Noir
Driver
Driver 2
Duke Nukem: Land of the Babes
Duke Nukem: Time to Kill
Duke Nukem: Total Meltdown
HeXen
Invasion From Beyond
Oddworld: Abe's Exoddus
Oddworld: Abe's Oddysee
Rebel Moon
Rogue Trip: Vacation 2012
Sensible Soccer 2000
Streak: Hoverboard Racing
Tiger Shark
Trash It!
Youngblood
Z
Yrityksen julkaisemat pelit > Saturn

Doom
HeXen
Yrityksen kehittämät pelit > Macintosh

Seventeen Style Studio
Yrityksen kehittämät pelit > PC

AHX-1
Bedlam
Hordes
Nam
S.P.Q.R.: The Empire's Darkest Hour
Seventeen Style Studio
Snowmobile Championship 2000
Tag Team Wrestling
WWII GI
World War II: GI
Yrityksen kehittämät pelit > PlayStation

Beavis and Butt-Head: Get Big in Hollywood
Doom
Tiger Shark
Yrityksen kehittämät pelit > Super NES

Doom
Aiheesta muualla

Viralliset kotisivut (Arkistoitu – Internet Archive) (englanniksi)
GT Interactiven pelit (Arkistoitu – Internet Archive) (englanniksi)
GT Interactive MobyGames-sivustolla (englanniksi)
Happy hardcore

| Happy hardcore |
| --- | --- |
Alkuperä:  acid house, trance, eurodance, hardcore tekno, breakbeat hardcore, bouncy tekno
Alkuperämaa:   Saksa  Alankomaat  Yhdistynyt kuningaskunta
Kehittymisen ajankohta:  1990-luvun alku
Tyypillisiä soittimia:  syntetisaattori, rumpukone, sekvensseri, kosketinsoitin, sampleri
Kehittyneitä tyylilajeja / suuntauksia:  eurotrance, 4-beat, eurobeat, UK hardcore
Happy hardcore perustuu nopeaan musiikkiin (yleensä n. 160-180 BPM), johon liittyy iloisia soitinkuvioita ja usein myös laulua. Se kehittyi reiveissä 1990-luvun alkuvuosina. Nopeus on hardcoren peruja. Tunnetuimpia happy hardcore -artisteja on saksalainen Blümchen.
Kuuluisia Happy Hardcore -artisteja

| --- | --- |
 Scott Brown  Dj Dougal  Dj Gammer  CLSM  Technikore  Dj Impact  Uk Hardcore  Dj Weaver  Hardcore Masif :  Dj Brisk  Dj Hixxy  Mc Rage  Scooter  ☺  Dj Cotts  Dj Ravine  Tune Up!  S3RL
Hannu Paananen

| Hannu Paananen> Henkilötiedot |
| --- | --- |
Koko nimi:  Hannu Olavi Paananen
Syntynyt: 14. toukokuuta 1945 (ikä 79) Kotka, Suomi
Kansalaisuus:   Suomi
Koripalloilija
Pituus:  198 cm
Pelaajaura
Seurajoukkueet
1962–1969 1970–1978 1979–1985:   Kotkan Työväen Palloilijat  Kotkan Työväen Palloilijat  Kotkan Työväen Palloilijat
Maajoukkueet
1965–1968:   Suomi
Ottelut (pisteet):  28 (58)
Aiheesta muualla
FIBA
Hannu Olavi Paananen (s. 14. toukokuuta 1945 Kotka) on kilpauransa päättänyt suomalainen koripalloilija.
Kotkan Työväen Palloilijoiden kasvatti Paananen edusti kasvattajaseuraansa koko SM-sarjauransa ajan, yhteensä 21 kautta vuosina 1962–1985. Hän voitti urallaan Suomen mestaruuden vuonna 1967, yhden SM-hopean ja viisi SM-pronssia sekä yhden Suomen cup-mestaruuden. Koko kauden keskiarvoillaan hän oli SM-sarjan kolmanneksi paras pisteidentekijä kausilla 1967–1968 ja 1971–1972.
Suomen maajoukkueessa Paananen pelasi vuosina 1965–1968 28 ottelua 2,1 pisteen keskiarvolla. Paananen kuului Suomen joukkueeseen Neuvostoliiton EM-kilpailuissa 1965, missä Suomi sijoittui 12:nneksi.
Saavutuksia

SM-sarjan koko kauden kolmanneksi paras pisteidentekijä kausilla 1967–1968 ja 1971–1972
Suomen mestaruus 1967
SM-hopeaa 1985
SM-pronssia 1964, 1966, 1976, 1982 ja 1984
Suomen cup 1978
Heikelä-Linnanahde Korporaatio

| Heikelä-Linnanahde Korporaatio |
| --- | --- |
Aihealue:  puheohjelma
Tekijä(t):  Jussi Heikelä, Aki Linnanahde
Alkuperämaa:  Suomi
Verkko:  Radio Rock
Heikelä-Linnanahde Korporaatio on Jussi Heikelän ja Aki Linnanahteen juontama radio-ohjelma, jota esitettiin Radio Rock -kanavalla. Muita ohjelmassa toimineita juontajia ovat Jenni Alexandrova. Ohjelman on korvannut Heikelä-Korporaatio ja myöhemmin Korporaatio.
Ohjelma on voittanut vuoden radio-ohjelma 2009 -palkinnon.
Haltya

| Haltya> Tiedot |
| --- | --- |
Tyylilaji:  psytrance, funk
Kotipaikka:  Helsinki
Jäsenet:  Tommi Sirkiä (Pelinpala)  
Entiset jäsenet:  Jürgen Sachau (Outolintu)  
Levy-yhtiö:  Exogenic Records  
Aiheesta muualla
Kotisivut
Infobox OKNimi-testi OK: 
Haltya on 1990-luvun puolivälissä perustettu helsinkiläinen psykedeelistä elektronista tanssimusiikkia tuottavan Tommi Sirkiän sooloprojekti. Alun perin projekti oli duo, kunnes Jürgen Sachau poistui yhtyeestä 2005 keskittyen oman projektinsa Outolinnun debyyttialbumin tuottamiseen.
Haltyan musiikissa käytetään runsaasti perinteisiä soittimia, kuten kitaroita ja puhaltimia. Projektin levy-yhtiö Exogenic Records on kuvannut sitä termillä funky forest trance.
Sachau ja Sirkiä ovat perustaneet myös progressiiviseen psytranceen keskittyneen Highpersonic Whomen -projektin. Sachau poistui projektista 2005, ja hänet korvasi Kiwan Markku Louhio.
Haltyan kolmas albumi Book of Nature julkaistiin 13. helmikuuta 2008. Albumi on kokonaan Sirkiän käsialaa.
Diskografia

Project Haltya EP (Exogenic Records, 2000)
Forest Flavour (Exogenic Records, 2001)
Hero EP (Exogenic Records, 2003)
Electric Help Elves (Exogenic Records, 2004)
Book of Nature (Exogenic Records, 2008)
Aiheesta muualla

Haltya SoundCloudissa
Haltya Myspacessa (englanniksi)
Meteli.net
Hardcore Superstar (albumi)

| Hardcore Superstar Hardcore Superstar |
| --- | --- | --- |

Studioalbumin tiedot
 Julkaistu: 3. toukokuuta 2005
 Tuottaja(t): Adde, Johan Reiven, Risza, Martin Sandwin
 Tyylilaji: hard rock, sleaze rock
 Kesto: 48.41
 Levy-yhtiö: Gain
Listasijoitukset
  12.
Hardcire Superstarin muut julkaisut
| No Regrets 2003 | Hardcore Superstar 2005 | Dreamin’ in a Casket 2007 |
Singlet albumilta Hardcore Superstar
 ”We Don’t Celebrate Sundays” Julkaistu: 2005  ”Wild Boys” Julkaistu: 2005
Hardcore Superstar on Hardcore Superstarin viides studioalbumi, joka julkaistiin 3. toukokuuta 2005.
Albumi nousi Ruotsissa Sverigetopplistanin sijalle kaksitoista, ja se pysyi listalla yhteensä kahdeksan viikkoa.
Kappaleet

Kick on the Upperclass
Bag on Your Head
Last Forever
She’s Offbeat
We Don’t Celebrate Sundays
Hateful
Wild Boys
My Good Reputation
Cry Your Eyes Out
Simple Man
Blood on Me
Standin’ on the Verge
Arvostelut

Sputnikmusic:
Helena Sibelius

Sibelius vuonna 1967. Kuva: Kuvasiskot.
Helena (Leena) Sibelius (os. Fabritius 24. huhtikuuta 1905 - 20. heinäkuuta 1994 Helsinki) oli suomalainen lääkintöneuvos.
Hänen isänsä oli psykiatrian professori Harald Fabritius ja äitinsä Sonja Friedlander. Helena oli perheen esikoinen ja meni naimisiin Johannes (Jussi) Gustaf Christian Sibeliuksen kanssa vuonna 1927.
Harjulampi

| Harjulampi |
| --- | --- |

Valtiot:   Suomi
Paikkakunta:  Rovaniemi
Koordinaatit:  66°29′27″N, 25°42′59″E
Järvinumero:  65.132.1.021 
Mittaustietoja
Pinnankorkeus:  74  m 
 fiHarjulampi 
Harjulampi on Rovaniemellä sijaitseva lampi. Se on ollut nyt paikoillaan hieman yli viisikymmentä vuotta. Kalaa harjulampeen tulee Kemijoesta, johon se on yhteydessä. Erilaisia kaloja ovat hauki, särki, ahven, salakka, kiiski ja säynävä. Harjulampi ei ole syvä ja sen syvin kohta on noin viisi metriä. Vesi ei ole likaista ja siinä on mahdollista myös uida. Pohja on mutaa. Harjulammen vieressä on Kirkkolampi.
Linnusto

Harjulammella on 1960-luvun lopulta lähtien tavattu yhteensä 85 lintulajia. Lammella pesii vakituisesti reilut 30 lajia ja satunnaisesti 17 lajia. Lisäksi alueella tavataan vajaat 40 lajia joko ruokavieraina tai muutonaikaisina levähtäjinä. Runsain lintulaji lammella on naurulokki, joita on laskettu enimmillään 660 pesivää paria. Sorsalinnuista yleisimpiä ovat tukkasotka, telkkä, sinisorsa, tavi, haapana ja jouhisorsa. Harvinaisempia pesiviä vesilintuja ovat silkkiuikku, lapasorsa ja harmaasorsa.
Harjulammen kaakonpuoleisella rannalla sijaitsee vuonna 1995 rakennettu lintutorni.
Haudantakaisia

| Haudantakaisia |
| --- | --- |

Kirjailija:  Markku Sadelehto (toim.)
Kieli:  suomi
Genre:  kauhu
Kustantaja:  Kustannus Oy Jalava
Julkaistu:  1994
Ulkoasu:  nidottu
Sivumäärä:  252
ISBN:  951-887-050-0
Suomennos
Suomentaja:  Osmo Saarinen

Löydä lisää kirjojaKirjallisuuden teemasivulta
Haudantakaisia on Markku Sadelehdon toimittama ja Kustannus Oy Jalavan vuonna 1994 julkaisema novelliantologia, joka sisältää kymmenen alun perin englanninkielistä kauhutarinaa vuosilta 1872-1924. Kokoelma sisältää tarinoita H.P. Lovecraftin esseessään Yliluonnollinen kauhu kirjallisuudessa kehumilta kirjailijoilta sekä Lovecraftilta itseltään.
Sisältö

Robert Louis Stevenson: Ruumiinryöstäjä (The Body Snatcher, 1884)
Arthur Machen: Kertomus valkoisesta pulverista (The Novel of the White Powder, 1895)
J. Sheridan Le Fanu: Carmilla (Carmilla, 1872)
Charlotte Perkins Gilman: Keltainen seinäpaperi (The Yellow Wall Paper, 1899)
Robert W. Chambers: Keltainen merkki (The Yellow Sign, 1895)
E. F. Benson: Tornihuone (The Room in the Tower, 1912)
Bram Stoker: Rottien hautajaiset (The Burial of the Rats, 1914)
Ambrose Bierce: Oikean jalan keskivarvas (The Middle Toe of the Right Foot, 1891)
William Hope Hodgson: Ääni yössä (The Voice in the Night, 1907)
H. P. Lovecraft: Arthur Jermyn (Arthur Jermyn (The White Ape), 1924)
Vastaanotto

Kalaksikukko-verkkolehden arviossa Marko Ikäheimo piti kirjan kohokohtana Charlotte Perkins Gilmanin novellia ”Keltainen seinäpaperi”, joka on ”niin hienosti koostettu, että yhdenkin palasen paljastaminen saattaisi pilata koko lukunautinnon. Pelkästään tämän takia kannattaa hankkia Haudantakaisia kännyihinsä.” Muut novellit ovat Ikäheimon mielestä sen verran vanhentuneita, että ”tuskin kukaan näistä enää painajaisia saa”, mutta ajankuva tekee niistä kiinnostavia. ”Ehkä olen ylitunteellinen hörhelö, mutta jotenkin minua hellyttävät novellit, joissa kauhistuttavin ihmistä kohtaava kohtalo on sielun turmeltuminen.”
Aiheesta muualla

Haudantakaisia Risingshadow-sivustolla
Heike Matthiesen

Heike Matthiesen
Heike Matthiesen (1964 Braunschweig – 24. joulukuuta 2023) oli saksalainen klassinen kitaristi.
Matthiesen syntyi musikaaliseen perheeseen ja sai varhaisesta lapsuudestaan lähtien pianonsoiton opetusta. Hän vaihtoi pääsoittimensa kitaraan 18-vuotiaana. Vuosi myöhemmin Matthiesen aloitti opinnot Frankfurtin musiikki- ja teatteriyliopistossa. Kaksi vuotta tämän jälkeen hän alkoi soittaa Frankfurtin oopperan orkesterin kanssa. Tänä aikana hänestä tuli myös kysytty kamarimusiikin esittäjä. Matthiesenin kehitykseen kitaristina vaikutti varsinkin hänen Pepe Romerolta saamansa oppi. Hän osallistui myös Manuel Barruecon, David Russellin, Roland Dyensin, Álvaro Pierrin ja Leo Brouwerin pitämille mestarikursseille. Matthiesen esiintyi muun muassa Salzburgin musiikkijuhlilla. Hän teki esiintymisiä eri puolilla Eurooppaa, Yhdysvalloissa, Kiinassa, Japanissa, Pakistanissa, Nigeriassa, Päiväntasaajan Guineassa ja Etiopiassa. Matthiesen esitti usein aikansa musiikkia ja häntä varten sävellettiin myös uusia teoksia.
Vuodesta 1997 Matthiesenilla oli läheinen yhteistyösuhde Mainzin Villa Musican kanssa. Hän tulkitsi kamarimusiikkiohjelmistoa esimerkiksi Los Romerosin kanssa. Matthiesen julkaisi neljä sooloalbumia. Näihin kuuluu naissäveltäjien teoksille omistettu Guitar Ladies (2016). Matthiesen kuului eri kilpailujen tuomaristoihin. Hän kuoli 59-vuotiaana sairastettuaan syöpätautia useiden vuosien ajan.
Aiheesta muualla

Viralliset sivut (saksaksi), (englanniksi)
Harmaasuomunsyöjä

| Harmaasuomunsyöjä |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Corematodus
Laji::  shiranus
Kaksiosainen nimi
 Corematodus shiranus  Boulenger, 1897 
Infobox OKVirheellinen NIMI-arvoIUCN-testi OK: 
Harmaasuomunsyöjä (Corematodus shiranus) on äärimmäisen uhanalainen kirjoahvenlaji. Se kasvaa noin 27 cm pitkäksi.
Sitä on tavattu vain Malawijärven eteläosasta. Ylikalastus on johtanut sen uhanalaisuuteen.